Peste 9.000 de autori de „înscrisuri dușmănoase” erau în bazele Securității. „John Lenon”, „Cadavrul viu”, printre pseudonime
Peste 9.000 de persoane, autori de „înscrisuri dușmănoase”, erau menționate în bazele de date ale Securității, în perioada 1948-1989. Au existat trei categorii principale de înscrisuri: scrisori anonime - 6.538 de autori, fițuici cu conținut dușmănos (manifeste) – 1.810 autori și inscripții cu conținut dușmănos (graffiti) – 455 de autori, iar 1.151 dintre autorii scrisorilor anonime au folosit un pseudonim, unii alegând să semneze „Popa Melcu”, „Sărmanul Vasile”, „John Lenon”, „Cadavrul Viu”.